[{"text_idx": "#000000", "text": "'Cymru ar ei ho\u0302l hi o ran adnabod dementia'"}, {"text_idx": "#000001", "text": "Disgrifiad o\u2019r llun, Gallai sganiwr PET - sydd fel arfer yn cael ei ddefnyddio i ganfod canser - gael ei ddefnyddio i adnabod dementia"}, {"text_idx": "#000002", "text": "Gallai sganiwr canser gael ei ddefnyddio i ganfod ffurfiau cynnar a chymhleth o ddementia, yn o\u0302l gwyddonwyr."}, {"text_idx": "#000003", "text": "Mae meddygon yn Ysbyty Athrofaol Cymru yng Nghaerdydd yn credu y gallai ei sganiwr PET ddangos arwyddion o'r cyflwr mewn pobl na sydd a\u0302 symptomau ohono."}, {"text_idx": "#000004", "text": "Dyw oddeutu 47% o bobl yng Nghymru sy'n byw gyda dementia ddim wedi cael diagnosis."}, {"text_idx": "#000007", "text": "Yn ystod y misoedd diwethaf mae Bwrdd Iechyd Aneurin Bevan wedi bod yn cynnal cynllun peilot ymhlith cleifion a gredir o fod yn byw a\u0302'r cyflwr."}, {"text_idx": "#000008", "text": "Dywedodd yr Athro Chris Marshall, cyfarwyddwr Canolfan Delweddu PET Cymru ei fod yn gobeithio y bydd y sganiwr yn \"rhoi diagnosis llawer cynt na symptomau cynyddol y cyflwr\"."}, {"text_idx": "#000009", "text": "Yn o\u0302l Dr Chineze Ivenso, cadeirydd adran henoed yng Ngholeg Brenhinol Seiciatryddion Cymru, mae Cymru ar ei ho\u0302l hi o ran adnabod dementia a dim ond Cymru sydd ddim yn cynnal profion o'r math yma."}, {"text_idx": "#000010", "text": "Ychwanegodd: \"Mae sganiwr PET yn rhoi'r cyfle i gleifion gael diagnosis cynnar ac mewn rhai achosion mae'n cynnig diagnosis mwy cywir."}, {"text_idx": "#000011", "text": "\"Mae hynny wedyn yn rhoi cyfle i'r rhai sy'n byw a\u0302'r cyflwr i gael cymorth seicolegol a ffordd fwy addas o fyw, yn gynt.\""}, {"text_idx": "#000013", "text": "Yng Nghymru dyw 47% o bobl sy'n byw a\u0302 dementia ddim wedi cael diagnosis - yng ngweddill y DU 34% yw'r ganran."}, {"text_idx": "#000014", "text": "Mae Dr Ivenso hefyd yn dweud bod hi'n bosib i'r peiriant ganfod arwyddion o ddementia ymhlith pobl sydd ddim hyd yma wedi profi symptomau - er nad yw sgrinio am ddementia yn cael ei argymell gan NICE - y sefydliad rhagoriaeth iechyd a gofal."}, {"text_idx": "#000015", "text": "Dywedodd: \"Mae cael dementia yn golygu cael plac, na ddylai fod yno, yn yr ymennydd."}, {"text_idx": "#000016", "text": "\"Weithiau mewn cyfnod cynnar os yw placiau yn datblygu yn yr ymennydd mae'r sganiwr PET yn gallu eu hadnabod."}, {"text_idx": "#000017", "text": "\"Mae'n bosib bod gan y person yna arwyddion o'r cyflwr a'i fod hyd yma ddim ag unrhyw symptom ohono.\""}, {"text_idx": "#000018", "text": "Casgliad o ganeuon i siaradwyr Cymraeg sydd a\u0302 dementiaGalw am gorau Cymraeg i bobl a\u0302 dementia"}, {"text_idx": "#000020", "text": "\"Ry'n yn buddsoddi \u00a310m y flwyddyn er mwyn cefnogi ein cynllun gweithredu dementia sy'n cynnwys prosiectau ar draws Cymru sy'n cyflymu graddfa diagnosis."}, {"text_idx": "#000023", "text": "Angen co\u0302r Cymraeg i bobl a\u0302 dementia"}, {"text_idx": "#000024", "text": "Gofal dementia Cymraeg yn 'hollbwysig'"}, {"text_idx": "#000025", "text": "Prif StraeonMab, 2, yn sownd dramor wedi 'oedi cwmni yswiriant'Cyhoeddwyd9 awr yn o\u0302lMeddygon benywaidd wedi teimlo 'dan bwysau i gael rhyw'Cyhoeddwyd17 awr yn o\u0302lPryder i ffermydd llaeth gyda diwedd cwmni cludoCyhoeddwyd7 awr yn o\u0302l"}, {"text_idx": "#000027", "text": "Meddygon benywaidd wedi teimlo 'dan bwysau i gael rhyw'"}, {"text_idx": "#000030", "text": "Ifan Phillips a'i bositifrwydd i'r dyfodol"}, {"text_idx": "#000037", "text": "Ateb y Galw: Morgan Owen"}]